11-jarige vermisTiyiselani Nokuthula Rikhotso. Dié foto is ‘n paar jaar gelede geneem. (Foto: Verskaf) Die polisie in Limpopo is op soek na ’n 11-jarige meisie wat oor die naweek as vermis in die omgewing van Giyani aangemeld is. Tiyiselani Nokuthula Rikhotso van Dengeza buite Giyani het Sondag van haar ouerhuis verdwyn. Daar is sedertdien geen spoor van haar nie. Kol. Moatshe Ngoepe, woordvoerder van die polisie, sê in ’n verklaring Tiyiselani het ’n pienk T-hemp en ŉ grys rompie aangehad ten tyde van haar verdwyning. Enigiemand met inligting rakende Tiyiselani se verdwyning of waar sy haar moontlik bevind, word versoek om speursers. Manganyi by 082 729 0351 of die Misdaadstopnommer by 0860010111 te kontak.